Списък на обектите, условно одобрение:
 а)
 за вноса на животинските продукти, посочени в част 2 от приложение IV-А към настоящото споразумение, по искане на страната износител, придружено с подходящи гаранции, страната вносител временно одобрява преработвателните обекти, посочени в приложение VIII, точка 2.1 към настоящото споразумение, които се намират на територията на страната износител, без предварителна инспекция на отделни обекти. Това предоставяне на одобрение е в съответствие с условията и разпоредбите, посочени в приложение VIII към настоящото споразумение. Освен когато е поискана допълнителна информация, страната вносител предприема законодателните и/или административните мерки, необходими за разрешаването на вноса на това основание в срок от 30 работни дни от получаването на искането и съответните гаранции от страната вносител.
 Първоначалният списък с обекти се одобрява в съответствие с процедурата, посочена в приложение VIII към настоящото споразумение;
 б)
 за вноса на животинските продукти, посочени в параграф 2, буква а), страната износител обявява на страната вносител своя списък с обекти, които отговарят на изискванията на страната вносител.
 6. По искане на една от страните другата страна предоставя необходимите обяснения и подкрепящи данни, използвани при определянето и вземането на решенията, попадащи в обхвата на настоящия член.
 Член 70
 Процедура за сертифициране
 1. За целите на процедурите за сертифициране и издаване на сертификати и официални документи страните се споразумяват относно принципите, посочени в приложение ХII към настоящото споразумение.
 2. Подкомитетът по санитарните и фитосанитарните мерки, посочен в член 74 на настоящото споразумение, може да одобри правилата, които да се спазват при извършвано по електронен път сертифициране, отнемане или заменяне на сертификати.
 3. В рамките на сближаването на законодателството, посочено в член 64 на настоящото споразумение, страните по него ще одобрят общи образци на сертификати, когато е приложимо.
 Член 71
 Верифициране
 1. За да се запази доверието в ефективното прилагане на разпоредбите на настоящото споразумение, всяка страна има право:
 а)
 да извършва съгласно насоките, предвидени в приложение Х към настоящото споразумение, пълна или частична верификация на цялостната програма за контрол на другата страна или други мерки, когато е приложимо; Разходите по такъв вид верификация се поемат от страната, която я извършва;
 б)
 считано от датата, определена от страните, да получава по свое искане пълна или частична информация от другата страна относно цялостните ѝ програми за контрол или и докладите ѝ относно резултатите от направените проверки по тези програми;
 в)
 да участва, когато поиска и когато е приложимо, в програмата за периодични сравнителни изпитвания за конкретни изпитвания, организирани от референтната лаборатория на другата страна, за лабораторните изпитвания, свързани със стоките, посочени в приложение IV-А и IV-В, параграф 2 към настоящото споразумение. Участващата страна поема разходите по своето участие.
 2. Всяка страна може да сподели резултатите от верификациите, посочени в параграф 1, буква а) от настоящия член, с трети страни и да направи резултатите обществено достояние, каквито може да са изискванията съгласно разпоредбите, приложими за всяка от страните. Разпоредбите за поверителност, приложими за всяка от страните, се спазват при споделянето и/или публикуването на резултатите, когато е целесъобразно.
 3. Подкомитетът по санитарните и фитосанитарните мерки, посочен в член 74 от настоящото споразумение, може